Ο Υποψήφιος Διδάκτορας δύναται να αμείβεται επιπρόσθετα από την επιχείρηση σύμφωνα με την ανάθεση περαιτέρω καθηκόντων, πέραν των όσων απορρέουν από το έργο Βιομηχανικά Διδακτορικά, όπως συναποφασίσουν τα συμβαλλόμενα μέρη, ήτοι η επιχείρηση/βιομηχανία και ο Υποψήφιος Διδάκτορας. Σημειώνεται επίσης ότι, για την κάλυψη των επιλέξιμων δαπανών ισχύουν τα ακόλουθα: “Να συμπεριλάβει στην Αίτηση Χρηματοδότησης δαπάνες που δεν έχουν χρηματοδοτηθεί και δεν έχουν ενταχθεί σε άλλο πρόγραμμα που χρηματοδοτείται από εθνικούς ή κοινοτικούς πόρους.” Παράλληλα, στο Παράρτημα ΙΙ της Πρόσκλησης-Υποδείγματα Υπεύθυνων Δηλώσεων (σελίδα 68), στην Υπεύθυνη Δήλωση Ι, η επιχείρηση/βιομηχανία δεσμεύεται ότι:   «δ) O δικαιούχος δεν έχει υποβάλει και δεν προτίθεται να υποβάλει αίτηση ενίσχυσης για άλλο ερευνητικό έργο για τις ίδιες επιλέξιμες δαπάνες με αυτές που προτείνονται προς ενίσχυση στο παρόν. ε) Το υποβαλλόμενο ερευνητικό έργο στο σύνολό του ή εν μέρει δεν έχει υποβληθεί για ένταξη και δεν θα υποβληθεί σε άλλο πρόγραμμα που χρηματοδοτείται από εθνικούς ή κοινοτικούς πόρους πριν την έκδοση της απόφασης ένταξης/απόρριψης της Αίτησης Χρηματοδότησης»